Cancelarul german Olaf Scholz a lansat joi, de Ziua Europei, un apel la exercitarea dreptului la vot pentru a apăra ”democrația”, în contextul în care actele de agresiune la adresa unor aleși se înmulțesc în țara aflată în campanie pentru alegerile europene de pe 9 iunie, anunță AFP, citat de Agerpres.
”Atacurile asupra democraţiei ne privesc pe toţi. Să nu rămânem cu braţele încrucişate atunci când aleşi (…) sunt atacaţi brutal, când afişe electorale sunt distruse”, a declarat el, într-un mesaj difuzat joi de Ziua Europei.
”Răspunsul pe care fiecare dintre noi îl poate da este simplu: mergeţi să votaţi!”, a adăugat Scholz, în contextul în care votul prin corespondenţă este posibil în premieră la alegerile europene în ţara cu cea mai mare populaţie din UE.
Făcând trimitere la Alternativa pentru Germania (AfP), partidul de extremă dreapta creditat cu 15% din intențiile de vot în sondaje, adică pe loc secund, după conservatori (CDU-CSU), Olaf Scholz a atras atenția că ”Europa noastră unită este prea preţioasă pentru a fi lăsată celor care vor să o distrugă”.
”Anumiţi populişti cer ca Germania să părăsească Uniunea Europeană (…) şi alţii vor să facă UE să regreseze. Ce nebunie autodistructivă!”, a criticat cancelarul german într-o referire la AfD, care promite în programul său să organizeze un referendum pentru ieșirea țării din UE.
În ultima perioadă, mai mulți politicieni germani s-au confruntat cu agresiuni, fapt ce a stârnit îngrijorarea inclusiv a președintei Comisiei Europene, Ursula von der Leyen, care a semnalat că ”dacă acești oameni nu mai sunt în siguranță, atunci nici democrația noastră nu mai este în siguranță”.
Ziua Europei este celebrată în acest an în umbra alegerilor europarlamentare, care vor avea loc pe 6-9 iunie, la finalul cărora cetățenii din cele 27 de țări membre vor decide asupra viitoarei configurații politice de la Bruxelles.
Conform estimărilor de la 6 mai publicate de Politico Europe, grupul Partidului Popular European, prima forță politică din Parlamentul European, își va conserva poziția, urmând să dețină 174 de mandate, la distanță mică de grupul S&D, care ar urma să ocupe 145 de fotolii în legislativul european.
Cel de-al treilea loc, cu 85 de mandate, ar urma să fie ocupat de Grupul Identitate și Democrație (ID), din care face parte și Alternativa pentru Germania (AfD).
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
SUA: Biden susține că va opri livrările suplimentare de arme dacă Israelul invadează Rafah
Ne dorim o Uniune Europeană mai apropiată de cetățeni, unită și puternică, România putând contribui la acest deziderat prin a deveni mai influentă în Europa, a subliniat eurodeputatul Victor Negrescu în mesajul său publicat cu ocazia celebrării Zilei Europei.
”De Ziua Europei ne dorim o Uniune Europeană mai apropiată de cetățeni, deschisă, unită și puternică. Pentru a realiza acest deziderat sunt absolut convins că România trebuie să devină mai influentă în Europa, să-și asume un rol activ în procesul decizional european și să se afirme prin profesionalism în structurile europene”, a precizat acesta într-o postare publicată pe Facebook.
El a amintit că ”aderarea României la Uniunea Europeană a reprezentat un pas important pentru securitatea, stabilitatea și dezvoltarea țării noastre”.
”Apartenența noastră la Europa unită a adus beneficii consistente României, atât din punct de vedere financiar cât și al drepturilor și oportunităților, reprezentând o garanție pentru un viitor mai bun pentru români”, a explicat el.
Acesta este unul dintre motivele pentru care Victor Negrescu, împreună cu PSD și PES activists România, a anunțat că astăzi, de Ziua Europei, organizează ”la nivel național o amplă consultare publică privind modul în care Uniunea Europeană a venit și poate să vină în sprijinul comunităților locale”.
”Arătăm și faptul că aleșii locali PSD au excelat în atragerea banilor europeni și că prin implementarea programelor europene vom putea asigura un nivel de trai mai bun pentru oameni. De altfel, majoritatea școlilor, spitalelor și lucrărilor de reabilitare și infrastructură din localitățile noastre s-au făcut cu bani europeni”, a mai spus Negrescu.
El i-a invitat pe cetățeni să transmită mesajul lor ”despre ce putem face mai bine și mai mult pentru România și comunitățile noastre locale în Uniunea Europeană”.
Statele Unite, prin vocea secretarului de stat american Antony Blinken, au transmis un mesaj de felicitare de Ziua Europei, care celebrează anul acesta 74 de ani de când ministrul francez de externe, Robert Schuman, prezenta pentru prima dată viziunea sa cu privire la o ”comunitate de națiuni care ar putea construi un viitor mai prosper pentru cetățenii Europei”.
”În timp ce sărbătorim Ziua Europei, sărbătorim, de asemenea, parteneriatul dintre Statele Unite și Europa. Suntem mândri să fim împreună în timp ce ajutăm Ucraina să se apere, susținem poporul ucrainean și tragem Rusia la răspundere pentru agresiunea sa. Suntem onorați să ne alăturăm aliaților și partenerilor europeni în momentul în care marcăm cea de-a 75-a aniversare a NATO și modelăm viitorul Alianței noastre. Ne angajăm să susținem valorile democratice comune și prosperitatea economică reciprocă. Fără îndoială, relația noastră transatlantică este mai puternică decât oricând”, a subliniat Antony Blinken într-un comunicat publicat de Departamentul de Stat al SUA.
Cu o istorie personală caracterizată de curaj și rezistență în fața terorii naziste, Robert Schuman, în parteneriat cu un alt arhitect al integrării europene, Jean Monnet, a conceput un plan care îi poartă numele și care a dus la formarea Comunității Europene a Cărbunelui și Oțelului, strămoșul a ceea ce astăzi numim Uniunea Europeană.
Citiți și: Ziua Europei: 74 de ani de la Declarația Schuman. Piatra de temelie a UE de la 9 mai 1950 debuta cu fraza “Pacea mondială nu poate fi asigurată fără a face eforturi creatoare proporţionale cu pericolele care o ameninţă”
Declarația Schuman, publicată la cinci ani după încheierea celui de-Al Doilea Război Mondial, la 9 mai 1950, și care urmărea să aducă împreună Europa pentru a preveni alte conflagrații, este cu atât mai relevantă cu cât lumea, de mai bine de doi ani, este martora războiului ilegal și neprovocat declanșat de Rusia în Ucraina, Moscova sfidând astfel ordinea internațională bazată pe reguli.
În ajunul Zilei Europei, țările UE au ajuns la un acord ca veniturile din activele înghețate ale Rusiei să fie direcționate către apărarea militară a Ucrainei
Published
3 hours agoon
May 9, 2024Ambasadorii celor 27 de state membre ale Uniunii Europene au ajuns miercuri, în ajunul Zilei Europei, la un acord de principiu pentru ca profiturile provenite din activele ruseşti îngheţate în urma sancţiunilor impuse Rusiei după invadarea Ucrainei să fie întrebuințate pentru finanţarea ajutorului militar oferit forțelor armate ucraina, a anunţat preşedinţia belgiană a Consiliului UE.
“Ambasadorii UE au convenit în principiu măsuri asupra beneficiilor extraordinare rezultate din activele imobilizate ale Rusiei. Banii vor servi la susţinerea redresării şi apărării militare a Ucrainei în contextul agresiunii ruse”, a transmis președinția belgiană, pe X.
🇺🇦 EU ambassadors agreed in principle on measures concerning extraordinary revenues stemming from Russia’s immobilised assets.
👉 The money will serve to support #Ukraine‘s recovery and military defence in the context of the Russian aggression.
— Belgian Presidency of the Council of the EU 2024 (@EU2024BE) May 8, 2024
Decizia a fost posibilă după ce, în luna martie, liderii celor 27 de state membre ale Uniunii Europene au agreat o decizie de moment prin care au invitat Consiliul Uniunii Europene să ducă mai departe discuțiile privind utilizarea profiturilor din activele înghețate ale Rusiei pentru a cumpăra arme pentru Ucraina.
Șeful diplomaţiei Uniunii Europene Josep Borrell a propus ca Uniunea Europeană să utilizeze 90% din veniturile obţinute din activele ruseşti îngheţate în Europa pentru a cumpăra arme pentru Ucraina, iar restul de 10% să fie utilizat pentru a spori capacitatea de industriei ucrainene de apărare.
În conformitate cu planul lui Borrell, banii ar urma să fie direcționați către Instrumentul European pentru Pace (EPF), un fond extra-bugetar creat la inițiativa Franței înainte de invazia Rusiei în Ucraina și care s-a dovedit extrem de util pentru a sprijini Ucraina. Josep Borrell a subliniat că propunerea vizează utilizarea profiturilor din activele ruse blocate în Europa mai degrabă decât activele însele. El a estimat la 3 miliarde de euro anual profiturile care se pot obţine din acest active.
Concrete & Design Solutions
SUA: Biden susține că va opri livrările suplimentare de arme dacă Israelul invadează Rafah
#ZiuaEuropei ICI București: Ne bucurăm să facem parte din comunitatea europeană a cercetătorilor care își aduc aportul pentru o Europă digitală puternică și competitivă
Nicolae Ciucă: Ziua Europei este sărbătoarea noastră. În România, Europa înseamnă fiecare stradă, școală sau spital reabilitate sau construite cu fonduri UE
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de “o clică incompetentă de escroci foşti comunişti”
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Premierul Italiei, Mario Monti, a demisionat
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Nicolae Ciucă afirmă că România trece printr-o situație „deosebit de complicată”, fiind necesară adaptarea strategiilor de țară și ralierea la temele europene
Iohannis și Biden au decis “să continue dialogul” privind candidatura liderului român la șefia NATO: Nu se rupe Alianța cu doi candidați. Alianța este puternică
La Maastricht, Ursula von der Leyen și-a apărat mandatul în fața contracandidaților la șefia Comisiei Europene, criticându-i pe “reprezentanții lui Putin care încearcă să distrugă UE”
Stoltenberg a discutat cu Zelenski la Kiev: Ucraina se află pe o „cale ireversibilă” către NATO, iar sprijinul va continua
VIDEO Parlamentul European a lansat clipul pentru alegerile europene, cu un mesaj de la o generație la alta: “Foloseşte-ţi votul. Sau alţii vor decide pentru tine”
Joe Biden a promulgat ajutorul de 61 de miliarde de dolari pentru Ucraina, iar primele livrări de muniții se reiau imediat: “Nu ne înclinăm în fața lui Putin. Iată ce înseamnă să fii o superputere mondială”
20 de ani de la “cel mai mare val de extindere a UE”, marcați în Parlamentul European cu gândul la aderarea Ucrainei și R. Moldova: O victorie a lui Putin ar schimba harta și cursul istoriei europene
Ministrul Finanțelor, concluzii după participarea la reuniunile de primăvară ale BM şi FMI: România va avea parte de sprijin pentru consolidarea fiscală și creșterea investițiilor în infrastructură
Premierul Marcel Ciolacu anunță că ”proiectul de lege privind adoptarea salariului minim european în România” este în lucru la Ministerul Muncii: Păstrarea forţei de muncă în ţară, o prioritate
Trending
- EDUCAȚIE1 week ago
Rectorul Universității din București: Rolul universităților este să producă elite. Dacă România și R. Moldova doresc guvernanți competenți în viitor, datoria este să susțină universitățile de top
- NATO3 days ago
Klaus Iohannis, vizită în SUA: Va fi primul șef de stat european laureat de Atlantic Council cu Leadership Award pentru rolul său de lider transatlantic și european
- POLITICĂ1 week ago
Nicolae Ciucă, întâlnire cu ambasadorul Franței la București: Prezența militară franceză în România este o garanție a securității și stabilității noastre
- ROMÂNIA1 day ago
Nicolae Ciucă: Revenirea României în lumea liberă impune celebrarea Zilei Victoriei în cel de-al Doilea Război Mondial pe 8 mai, alături de partenerii euro-atlantici, nu după ceasul Moscovei
- ROMÂNIA2 days ago
Joe Biden, către Klaus Iohannis, în Biroul Oval: Nu există niciun aliat NATO cu un angajament euro-atlantic mai puternic decât România și SUA